CELEX: 52015PC0659
Language: fi
Date: 2015-12-16
Title: Ehdotus NEUVOSTON PÄÄTÖS ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Sähköinen viestintä, audiovisuaaliset palvelut ja tietoyhteiskunta) muuttamiseen (ultralaajakaista)

EUROOPAN KOMISSIO
            Bryssel 16.12.2015
            COM(2015) 659 final
            2015/0300(NLE)
            Ehdotus
            NEUVOSTON PÄÄTÖS
            ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Sähköinen viestintä, audiovisuaaliset palvelut ja tietoyhteiskunta) muuttamiseen(ultralaajakaista)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva EU:n lainsäädäntö osaksi ETA-sopimusta mahdollisimman pian sen antamisen jälkeen. 
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Neuvoston päätösehdotuksen liitteenä olevalla ETA:n sekakomitean päätösluonnoksella on tarkoitus muuttaa ETA-sopimuksen liitettä XI (Sähköinen viestintä, audiovisuaaliset palvelut ja tietoyhteiskunta) lokakuussa 2014 annetun komission täytäntöönpanopäätöksen 2014/704/EU
                  1
                (radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa helmikuussa 2007 tehdyn päätöksen 2007/131/EY
                  2
                muuttamisesta) saattamiseksi osaksi ETA-sopimusta.
            
            
               Pyydetyn mukautuksen perustelut ja ehdotettu ratkaisu
            
            
            
               Kyseinen säädös:
            
            
               Komission täytäntöönpanopäätös 2014/702/EU, annettu 7 päivänä lokakuuta 2014, radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa tehdyn päätöksen 2007/131/EY muuttamisesta.
            
            
            
               Sovellettava säännös:
            
            
               Velvollisuus sallia radiotaajuuksien käyttö 6,0–8,5 GHz:n taajuusalueella ultralaajakaistateknologiaa (UWB) ilma-aluksissa hyödyntävissä laitteissa (asiakirjan liitteen 4 kohta).
            
            
            
               Perustelut ja ehdotettu ratkaisu:
            
            
               UWB-laitteiden käyttö ilma-aluksissa voi häiritä kansallisten matkaviestinoperaattoreiden radiolinkkejä lentoasemilla ja niiden ympäristössä. Näitä erityisiä vaikutuksia on kuvattu Euroopan radio-, tele- ja postihallintojen yhteistyökonferenssin (CEPT) sähköisen viestinnän komitean (ECC) vuonna 2012 julkaisemassa raportissa
                  3
               , ja ne ovat tällä hetkellä ECC:n taajuussuunnittelun ja lyhyen kantaman laitteiden työryhmän (SE24) yksityiskohtaisen tutkimuksen ja uudelleenarvioinnin kohteena. Työn valmistumisen tavoiteaika on tällä hetkellä vuoden 2016 ensimmäisellä neljänneksellä
                  4
               .
            
            
               Radiolinkkien määrä lentoasemien läheisyydessä Islannissa ja Norjassa sekä niiden käyttötiheys on suurempi kuin EU:n alueella. Sen vuoksi poikkeuksen myöntäminen 6,0–8,5 GHz:n taajuusalueen osalta on tarpeen matkaviestinoperaattoreiden radiolinkkeihin kohdistuvien mahdollisten haitallisten häiriöiden välttämiseksi. Sekakomitean päätökseen lisätään seuraava mukautus:
            
            
               ”Islanti ja Norja vapautetaan 6,0–8,5 GHz:n taajuusalueen käytön sallimisesta ultralaajakaistateknologiaa hyödyntävissä laitteissa ilma-alusten sisällä.”
            
            
            
               3.EHDOTUKSEN OIKEUDELLINEN SISÄLTÖ
            
         
         
            
               Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94
                  5
                1 artiklan 3 kohdan mukaan neuvosto antaa komission ehdotuksesta unionin puolesta esitettävän kannan tällaisiin päätöksiin. 
            
            
               Komissio toimittaa ETA:n sekakomitean päätösluonnoksen neuvostolle hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian.
            
            
            
               2015/0300 (NLE)
            
            
               Ehdotus
            
            
               NEUVOSTON PÄÄTÖS
            
            
               ETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Sähköinen viestintä, audiovisuaaliset palvelut ja tietoyhteiskunta) muuttamiseen
                  (ultralaajakaista)
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan yhdessä sen 218 artiklan 9 kohdan kanssa,
            
            
               ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94
                  6
                ja erityisesti sen 1 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Sopimus Euroopan talousalueesta, jäljempänä ’ETA-sopimus’, tuli voimaan 1 päivänä tammikuuta 1994.
            
            
               (2)ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XI (Sähköinen viestintä, audiovisuaaliset palvelut ja tietoyhteiskunta).
            
            
               (3)Komission täytäntöönpanopäätös 2014/702/EU
                  7
                olisi otettava osaksi ETA-sopimusta. Radiolinkkien määrä lentoasemien läheisyydessä Islannissa ja Norjassa sekä niiden käyttötiheys on suurempi kuin EU:n alueella. Matkaviestinoperaattoreiden radiolinkkeihin kohdistuvien mahdollisten haitallisten häiriöiden välttämiseksi Islanti ja Norja olisi vapautettava 6,0–8,5 GHz:n taajuusalueen käytön sallimisesta ultralaajakaistaa hyödyntävissä laitteissa ilma-alusten sisällä.
            
            
               (4)Sen vuoksi olisi muutettava ETA-sopimuksen liitettä XI (Sähköinen viestintä, audiovisuaaliset palvelut ja tietoyhteiskunta). 
            
            
               (5)Unionin kannan ETA:n sekakomiteassa olisi näin ollen perustuttava tähän päätökseen liitettyyn päätösluonnokseen,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               ETA:n sekakomiteassa unionin puolesta esitettävä kanta ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
            
         
         
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 293, 9.10.2014, s. 48–56.
               
               
                  
                     (2)
                  EUVL L 55, 23.2.2007, s. 33–36.
               
               
                  
                     (3)
                  ECC:n raportti 175, Co-existence study considering UWB applications inside aircraft and existing radio  services in the frequency bands from 3.1 GHz to 4.8 GHz and from 6.0 GHz to 8.5 GHz (Tutkimus ilma-aluksissa käytettävien UWB-sovellusten ja nykyisten radiopalveluiden rinnakkaiskäytöstä 3,1–4,8 GHz:n ja 6,0–8,5 GHz:n taajuusalueilla), saatavilla osoitteessa 
                  
                     http://www.erodocdb.dk/Docs/doc98/official/pdf/ECCREP175.PDF
                  
                  .
               
               
                  
                     (4)
                  Työ SE24_55, saatavilla osoitteessa 
                  
                     http://eccwp.cept.org/WI_Detail.aspx?wiid=477
                  
                  .
               
               
                  
                     (5)
                  EYVL L 305, 30.11.1994, s. 6–8.
               
               
                  
                     (6)
                  EYVL L 305, 30.11.1994, s. 6–8.
               
               
                  
                     (7)
                  Komission täytäntöönpanopäätös 2014/702/EU, annettu 7 päivänä lokakuuta 2014, radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa tehdyn päätöksen 2007/131/EY muuttamisesta (EUVL L 293, 9.10.2014, s. 48–56).
               
            
      
    ---documentbreak--- 
      
         
               EUROOPAN KOMISSIO
            Bryssel 16.12.2015
            COM(2015) 659 final
            LIITE
            ETA:N SEKAKOMITEAN PÄÄTÖS N:o …/2015,annettu [...] päivänä [...] kuuta [...], ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) muuttamisestaasiakirjaanEhdotusNEUVOSTON PÄÄTÖSETA:n sekakomiteassa Euroopan unionin puolesta esitettävästä kannasta ETA-sopimuksen liitteen IX (Sähköinen viestintä, audiovisuaaliset palvelut ja tietoyhteiskunta) muuttamiseen(ultralaajakaista)
            
               
         
         
            
               LIITE
               
                  ETA:N SEKAKOMITEAN PÄÄTÖS N:o …/2015,
                  annettu [...] päivänä [...] kuuta [...], 
                  ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta) muuttamisesta
            
            
               ETA:n SEKAKOMITEA, joka
            
            
               ottaa huomioon Euroopan talousalueesta tehdyn sopimuksen, jäljempänä ’ETA-sopimuksen’, ja erityisesti sen 98 artiklan,
            
            
               sekä katsoo seuraavaa:
            
            
               (1)Radiotaajuuksien yhdenmukaisesta käytöstä yhteisössä ultralaajakaistateknologiaa hyödyntävissä laitteissa tehdyn päätöksen 2007/131/EY
                  1
                muuttamisesta 7 päivänä lokakuuta 2014 annettu komission täytäntöönpanopäätös 2014/702/EU
                  2
                olisi otettava osaksi sopimusta.
            
            
               (2)Sen vuoksi ETA-sopimuksen liite XI olisi muutettava,
            
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Muutetaan ETA-sopimuksen liitteessä XI oleva 5cw kohta (komission päätös 2007/131/EY) seuraavasti:
            
            
               1.
                     Lisätään teksti seuraavasti:
            
            
               ”Tätä sopimusta sovellettaessa päätöksen säännöksiä koskee seuraava mukautus:
            
            
               Islanti ja Norja vapautetaan 6,0–8,5 GHz:n taajuusalueen käytön sallimisesta ultralaajakaistateknologiaa hyödyntävissä laitteissa ilma-alusten sisällä.”
            
            
               2.
                     Lisätään luetelmakohta seuraavasti:
            
            
               ”-
                     32014 D 0702: komission täytäntöönpanopäätös 2014/702/EU, annettu 7 päivänä lokakuuta 2014 (EUVL L 293, 9.10.2014, s. 48)”.
            
            
               2 artikla
            
            
               Täytäntöönpanopäätöksen 2014/702/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
            
            
               3 artikla
            
            
               Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty.
                  3
               
            
         
         
            
               4 artikla
            
            
               Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
            
            
            
               Tehty Brysselissä […] päivänä […] kuuta […].
            
            
                  ETA:n sekakomitean puolesta
            
            
                  Puheenjohtaja
            
            
                  [...]
                  
                     
                  
                  
                     
                  ETA:n sekakomitean sihteerit
            
            
                  [...]
            
         
         
            
                  
                     (1)
                  EUVL L 55, 23.2.2007, s. 33–36.
               
               
                  
                     (2)
                  EUVL L 293, 9.10.2014, s. 48–56.
               
               
                  
                     (3)
                  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]